Document ID: 32002D0945

Απόφαση της Επιτροπής
της 28ης Νοεμβρίου 2002
για την τροποποίηση των αποφάσεων 2001/730/ΕΚ και 2001/854/ΕΚ σχετικά με την κατανομή της χρηματοδοτικής συνδρομής της Κοινότητας στα προγράμματα επιτήρησης των μεταδοτικών σπογγοειδών εγκεφαλοπαθειών (ΜΣΕ) των κρατών μελών για το 2002
[κοινοποιηθείσα υπό τον αριθμό Ε(2002) 4594]
(2002/945/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572/ΕΚ(2), και ιδίως το άρθρο 24 παράγραφοι 5 και 6,
Εκτιμώντας τα ακόλουθα:
(1) Στην απόφαση 2001/730/ΕΚ της Επιτροπής, της 15ης Οκτωβρίου 2001, για τον κατάλογο προγραμμάτων επιτήρησης μεταδοτικών σπογγοειδών εγκεφαλοπαθειών τα οποία μπορούν να τύχουν χρηματοδοτικής συνδρομής από την Κοινότητα το έτος 2002(3), όπως τροποποιήθηκε από την απόφαση 2002/246/ΕΚ(4), καταρτίζεται ο κατάλογος των προγραμμάτων που έχουν υποβάλει τα κράτη μέλη για την επιτήρηση των μεταδοτικών σπογγοειδών εγκεφαλοπαθειών (ΜΣΕ), τα οποία είναι επιλέξιμα για χρηματοδοτική συνδρομή από την Κοινότητα το 2002 και καθορίζεται το προτεινόμενο ποσοστό καθώς και το μέγιστο ποσό της συνδρομής αυτής για κάθε πρόγραμμα.
(2) Με την απόφαση 2001/854/ΕΚ της Επιτροπής, της 3ης Δεκεμβρίου 2001, σχετικά με την έγκριση των προγραμμάτων για την παρακολούθηση των ΜΣΕ τα οποία υποβλήθηκαν για το 2002 από τα κράτη μέλη και τον καθορισμό του ύψους της κοινοτικής χρηματοδοτικής συνδρομής(5), όπως τροποποιήθηκε από την απόφαση 2002/246/ΕΚ, εγκρίνονται τα προγράμματα αυτά και καθορίζονται τα μέγιστα ποσά της χρηματοδοτικής συνδρομής της Κοινότητας.
(3) Στην απόφαση 2001/854/ΕΚ προβλέπεται ότι τα μέγιστα ποσά της χρηματοδοτικής συμμετοχής της Κοινότητας για κάθε πρόγραμμα επιτήρησης είναι δυνατόν να αναθεωρηθούν με βάση τις εκθέσεις προόδου που υποβάλλουν τα κράτη μέλη στην Επιτροπή κάθε μήνα. Η ανάλυση των εκθέσεων αυτών δείχνει ότι ορισμένα κράτη μέλη δεν χρησιμοποιούν το πλήρες ποσό που τους έχει χορηγηθεί για το 2002, ενώ άλλα διεξάγουν υπερβολικές δοκιμές επιτήρησης σε σχέση με τον αριθμό των δοκιμών που έχουν χρηματοδοτηθεί. Συνεπώς, είναι σκόπιμο να ανακατανεμηθεί η χρηματοδοτική συνδρομή, από τα κράτη μέλη που δεν χρησιμοποιούν το πλήρες ποσό που τους χορηγείται σε εκείνα που υπερβαίνουν το ποσό της χρηματοδότησής τους.
(4) Οι αποφάσεις 2001/730/ΕΚ και 2001/854/ΕΚ πρέπει να τροποποιηθούν ανάλογα.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2001/730/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η απόφαση 2001/854/ΕΚ τροποποιείται ως εξής:
1. Στο άρθρο 1 παράγραφος 2, το ποσό "4887000 ευρώ" αντικαθίσταται από το ποσό "5362385 ευρώ".
2. Στο άρθρο 2 παράγραφος 2, το ποσό "2892000 ευρώ" αντικαθίσταται από το ποσό "3240550 ευρώ".
3. Στο άρθρο 3 παράγραφος 2, το ποσό "21077000 ευρώ" αντικαθίσταται από το ποσό "23244735 ευρώ".
4. Στο άρθρο 4 παράγραφος 2, το ποσό "1851000 ευρώ" αντικαθίσταται από το ποσό "1209935 ευρώ".
5. Στο άρθρο 5 παράγραφος 2, το ποσό "11240000 ευρώ" αντικαθίσταται από το ποσό "8369625 ευρώ".
6. Στο άρθρο 6 παράγραφος 2, το ποσό "35361000 ευρώ" αντικαθίσταται από το ποσό "37458845 ευρώ".
7. Στο άρθρο 7 παράγραφος 2, το ποσό "11136000 ευρώ" αντικαθίσταται από το ποσό "11748995 ευρώ".
8. Στο άρθρο 8 παράγραφος 2, το ποσό "11379000 ευρώ" αντικαθίσταται από το ποσό "9756085 ευρώ".
9. Στο άρθρο 9 παράγραφος 2, το ποσό "350000 ευρώ" αντικαθίσταται από το ποσό "283080 ευρώ".
10. Στο άρθρο 10 παράγραφος 2, το ποσό "6104000 ευρώ" αντικαθίσταται από το ποσό "6829450 ευρώ".
11. Στο άρθρο 11 παράγραφος 2, το ποσό "3325000 ευρώ" αντικαθίσταται από το ποσό "3364830 ευρώ".
12. Στο άρθρο 12 παράγραφος 2, το ποσό "2874000 ευρώ" αντικαθίσταται από το ποσό "1473085 ευρώ".
13. Στο άρθρο 13 παράγραφος 2, το ποσό "1329000 ευρώ" αντικαθίσταται από το ποσό "1501455 ευρώ".
14. Στο άρθρο 14 παράγραφος 2, το ποσό "651000 ευρώ" αντικαθίσταται από το ποσό "612945 ευρώ".
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Νοεμβρίου 2002.

Labels: 19
5
0
6
15